google/wiki40b huggingface dataset:
Ευρωπαϊκό Πρωτάθλημα Καλαθοσφαίρισης Γυναικών 1950

Το Ευρωπαϊκό Πρωτάθλημα Καλαθοσφαίρισης Γυναικών 1950 ήταν το 2ο περιφερειακό πρωτάθλημα που διοργάνωσε η FIBA Europe για τις γυναίκες. Ο διαγωνισμός πραγματοποιήθηκε στη Βουδαπέστη, πρωτεύουσα της Ουγγαρίας και πραγματοποιήθηκε από τις 14 Μάιου - 20 Μάιου του 1950. Η Σοβιετική Ένωση κέρδισε το χρυσό μετάλλιο, με την Ουγγαρία και την Τσεχοσλοβακία να κερδίζουν το ασημένιο και το χάλκινο αντίστοιχα.
Ιδού ο νυμφίος έρχεται

Το έργο Ιδού ο νυμφίος έρχεται είναι ζωγραφικό έργο του Έλληνα καλλιτέχνη Νικόλαου Γύζη (1842-1901). Ανήκει στις συλλογές της Εθνικής Πινακοθήκης της Ελλάδας.

Περιγραφή

Το έργο (λάδι σε μουσαμά) φιλοτεχνήθηκε μεταξύ των ετών 1899 και 1900 από τον Νικόλαο Γύζη και έχει διαστάσεις 200 x 200 εκ. Παρουσιάστηκε το 1900 στο εκθεσιακό κέντρο Glaspalast του Μονάχου. Εντάσσεται στην κατηγορία των θρησκευτικών έργων του Γύζη, τα οποία όμως δεν πρόλαβε να ολοκληρώσει λόγω του θανάτου του. Στο έργο αυτό ο Γύζης ασχολείται με τη Δευτέρα Παρουσία σε μια προσπάθεια του να δώσει διέξοδο στις μεταφυσικές ανησυχίες που είχαν προκύψει κατά τα τελευταία χρόνια της ζωής του. Στον πίνακα παρουσιάζονται η «εκ του Ουρανού φωνήν» και μορφές αγγέλων, που λειτουργούν ως πηγή φωτός και επιφέρουν μια δυναμική στην υπερβατική αυτή σύνθεση τονίζοντας επιπλέον την ανάγκη του καλλιτέχνη για ψυχική ανάταση.
Κωνσταντίνος Κοντομύτης

Βιογραφία

Ως στρατηγός του Θέματος Θρακησίων, ο Κωνσταντίνος Κοντομύτης συνέτριψε τους Σαρακηνούς της Κρήτης το 841, όταν οι τελευταίοι πραγματοποίησαν επιδρομή στην πλούσια μοναστική κοινότητα του Όρους Λάτμου. Λίγο καιρό νωρίτερα ή αργότερα, η κόρη του Κωνσταντίνου παντρεύτηκε τον μάγιστρο Βάρδα, ο οποίος ήταν ανιψιός της Αυτοκράτειρας Θεοδώρας από την πλευρά της μητέρας του και του Πατριάρχη Φώτιου από εκείνη του πατέρα του. Ο Βάρδας αργότερα υιοθέτησε το επίθετο του πεθερού του.
Το 859, ο Αυτοκράτορας Μιχαήλ Γ΄ (βασίλεψε την περίοδο μεταξύ 842–867) τον απέστειλε στην Σικελία ως επικεφαλής στόλου 300 πλοίων, προκειμένου να αντιμετωπίσει τους Άραβες που βρίσκονταν επί του νησιού. Ο Βυζαντινός στρατός υπέστη, ωστόσο, μεγάλη ήττα από τους Άραβες, οι οποίοι ευρίσκονταν υπό την ηγεσία του Αμπάς ιμπν Φαντλ, και υποχρεώθηκε να υποχωρήσει προς τα πλοία του.
Τετραφθοροϋττριούχο λίθιο

Το  τετραφθοροϋττριούχο λίθιο ή φθοριούχο λίθιο-ύττριο (LiYF₄ μερικές φορές με την συντομογραφία YLF) είναι ένας διπλοθλαστικός κρύσταλλος που τυπικά χρησιμοποιείται με προσμείξεις νεοδυμίου και χρησιμοποιείται ως μέσο κέρδους σε λέιζερ στερεάς κατάστασης.
Οίκος των Γκοντζάγκα

Ιστορικά στοιχεία

Το 1433 ο Ιωάννης-Φραγκίσκος λαμβάνει τον τίτλο του Μαρκησίου και στα 1530 ο τρισεγγονός του Φρειδερίκος Β΄ αναλαμβάνει ως Δούκας της Μάντοβας. Έναν χρόνο μετά ο Φρειδερίκος Β΄ νυμφεύεται τη Μαργαρίτα Παλαιολογίνα μαρκησία του Μονφεράτου, έτσι η μαρκιωνία περιέρχεται στους Γκοντζάγκα ως γαμήλια προίκα, ενώ ταυτόχρονα κληρονομείται και η περιουσία της Βυζαντινής Δυναστείας των Παλαιολόγων, οι οποίοι ηγεμόνευαν μέχρι τότε στο Μονφερράτο.
Οι άρρενες απόγονοι του Οίκου δημιούργησαν πλάγιους κλάδους. Ο νεότερος γιος του Λουδοβίκου Γ΄, ο Ιωάννης-Φραγκίσκος ιδρύει τον κλάδο Γκοντζάγκα-Σαμπιονέτα. Άλλος πλάγιος κλάδος προκύπτει από τον Φερράντε Α΄, υιό του Φραγκίσκου Β΄ δούκα της Μάντοβας, τα τέκνα του οποίου αργότερα γίνονται δούκες της Γκουαστάλα (κλάδος Γκοντζάγκα-Γκουαστάλα). Ο συνώνυμος εγγονός του, ο Φερράντε Β΄ θα παίξει σημαντικό ρόλο στον Πόλεμο της Διαδοχής της Μάντοβας, διεκδικώντας τα ηνία του δουκάτου ως ο τελευταίος εναπομείνας άρρην απόγονος. Ένας ακόμη κλάδος δημιουργήθηκε το 1565 από το γάμο του Λουδοβίκου -νεότερου υιού του Φρειδερίκου Β΄ και της Μαργαρίτας Παλαιολογίνας- με την Ενριέττα, κληρονόμο της οικογένειας Κλέβης-Νεβέρ, που πρόσθεσε στον Οίκο των Γκοντζάγκα τα γαλλικά Δουκάτα του Νεβέρ και του Ρετέλ (Rethel). Από την συνένωση των δύο οικογενειών προκύπτει ο κλάδος των Γκοντζάγκα-Νεβέρ, ο οποίος εγκαθίσταται αρχικά στη Γαλλία, αλλά επιστρέφει στη Μάντοβα με τον υιό του Λουδοβίκου, Κάρολο Γ΄ δούκα του Νεβέρ, όταν αυτός γίνεται δούκας της Μάντοβα. Η βαριά κληρονομιά που περιλαμβάνει τη Μάντοβα και το Μομφερράτο, θα οδηγήσει αργότερα στο λεγόμενο Πόλεμο της Διαδοχής της Μάντοβας, μια σημαντικής συνισταμένης του κατοπινού Τριακονταετούς Πολέμου. 
Από την πλευρά των θηλέων τέκνων, άξια αναφοράς είναι η Μαρία-Λουίζα, κόρη του Καρόλου Γ΄ δούκα του Νεβέρ, η οποία υπήρξε βασιλική σύζυγος του Βλαδίσλαου Δ΄ Βάζα και έπειτα του αδελφού του Ιωάννη Β΄  Καζιμίρ, βασιλέων της Πολωνίας. Επίσης άξιες αναφοράς είναι δύο κόρες του Οίκου ονόματι αμφότερες Ελεονόρα: η κόρη του Βικέντιου Α΄ δούκα της Μάντοβας ήταν η δεύτερη σύζυγος του Φερδινάνδου Β΄ των Αψβούργων και η κόρη του Καρόλου, δούκα του Ρετέλ, ήταν η τρίτη σύζυγος του Φερδινάνδου Γ΄ των Αψβούργων· και οι δύο στέφθηκαν αυτοκράτειρες στην Αυστρία. Της δεύτερης αυτοκράτειρας Ελεονόρας δισεγγονός είναι ο Φραγκίσκος Α΄ δούκας της Λωρραίνης, σύζυγος της Μαρίας-Θηρεσίας των Αψβούργων. 
Οι Γκοντζάγκα βασίλεψαν στη Μάντοβα μέχρι το 1708 και στη Γκουαστάλα και τη Σαμπιονέτα έως το 1746. Καθώς αμφότεροι οι κλάδοι εξέλειπαν (ελλείψει αρρένων απογόνων), τα ηνία του Οίκου ανέλαβε ο Ιωάννης κύριος του Βεσκοβάτο (Vescovato), τέκνο του Φρειδερίκου Α΄· η γραμμή διαδοχής του συνεχίζεται και μέχρι τις μέρες μας.
Η Γυναίκα Λυκάνθρωπος

Πλοκή

Όταν η αδερφή του δολοφονείται από λυκανθρώπους βοηθάει έναν ερευνητή να κυνηγήσουν τους λυκάνθρωπους στις ΗΠΑ καθώς και στην Ευρώπη.

Υποδοχή

Όπως όλες οι συνέχειες της ταινίας Το Ουρλιαχτό η ταινία γνώρισε αρνητικές κριτικές από το κοινό. Έχει μια βαθμολογία των 3,2/10 στο IMDb. Στο Rotten Tomatoes κρατάει μια βαθμολογία των 14% βασισμένη σε 7 κριτικές.

Κυκλοφορία

Η Metro-Goldwyn-Mayer κυκλοφόρησε την ταινία σε DVD το 2005. Το επανακυκλοφόρησε το 2010 σε μια έκδοση με δύο δίσκους η οποία περιείχε και το κλασσικό The Howling του 1981. Το καλοκαίρι του 2015, η ταινία θα κυκλοφορήσει για πρώτη φορά σε Blu Ray από την Scream Factory.
Μονή Λειμώνος

Η Ιερά Σταυροπηγιακή (Πατριαρχική) Μονή Λειμώνος βρίσκεται κοντά στην Καλλονή Λέσβου και είναι ανδρώα μονή.
Ιδρύθηκε, στη θέση προγενέστερης μονής, από τον επίσκοπο Μηθύμνης άγιο Ιγνάτιο Αγγαλιανό το 1526 και αφιερώθηκε στον αρχάγγελο Μιχαήλ. Ονομάστηκε έτσι διότι βρίσκεται στο κέντρο ενός λιβαδιού (λειμώνα). Τον άγιο Ιγνάτιο, που έγινε ηγούμενος, τον διαδέχθηκε ο υιός του Ματθαίος. Η μονή με τα χρόνια απέκτησε σημαντική κτηματική περιουσία και διέθετε ελαιοτριβείο. Δημιουργήθηκε Σχολή στην οποία δίδαξε ο Βενιαμίν ο Λέσβιος. Το 1866-86 η Κοινότητα Καλλονής ζητά από τη μονή να χρηματοδοτήσει τη λειτουργία Επαρχιακής Σχολής (Λειμωνιακό ζήτημα), κάτι που συμβαίνει τελικά. Στη βιβλιοθήκη της υπάρχουν 516 χειρόγραφοι κώδικες από τον 9ο αι., από τους οποίους οι 59 είναι περγαμηνοί και οι υπόλοιποι χαρτώοι ή βομβύκινοι (βαμβακεροί, μεταξωτοί). Επίσης 20.000 βιβλία με παλαιότερο αυτό του 1498.
Το διάστημα 1969-2016 ηγούμενος ήταν ο αρχιμανδρίτης Νικόδημος (Παυλόπουλος), ο οποίος ήταν δραστήριος: αναστήλωσε την παλαιά πτέρυγα κελιών και το καθολικό, έκτισε νέα πτέρυγα κελιών, καθολικό, Γηροκομείο, Ξενώνα, Τραπεζαρία και πολλά εκκλησάκια τριγύρω. Δημιουργήθηκε Εκθεσιακός χώρος με σκεύη, εικόνες και λείψανα. Επίσης ένα Λαογραφικό Μουσείο και ένα Γεωλογικό. Ο πλούτος των κειμηλίων καθιστά τη μονή πόλο έλξης προσκυνητών.
Κωνσταντίνος Μπόνης

Βιογραφικά στοιχεία

Γεννήθηκε το 1905 στον Αστακό Αιτωλοακαρνανίας. Ολοκλήρωσε τη βασική του εκπαίδευση στον Αστακό και τη Λευκάδα και το 1922 εγγράφηκε στη Νομική Σχολή του Πανεπιστημίου Αθηνών. Μετά από δύο χρόνια, το 1924, μετεγγράφηκε στη Θεολογική Σχολή του ιδίου Πανεπιστημίου από όπου αποφοίτησε το 1927. Λαμβάνοντας υποτροφία του Υπουργείου Παιδείας συνέχισε τις σπουδές του στη Βυζαντινολογία και την Εκκλησιαστική Φιλολογία στα Πανεπιστήμια των Βρυξελλών, του Μονάχου και του Βερολίνου. Το 1937 αναγορεύθηκε διδάκτωρ φιλοσοφίας του Πανεπιστημίου του Μονάχου, ενώ το 1938 διδάκτωρ θεολογίας του Πανεπιστημίου Αθηνών.
Δίδαξε σε σχολεία μέσης εκπαίδευσης, στην Κεφαλονιά και την Πάτρα αλλά και το Μαράσλειο Αθηνών, και στη συνέχεια υπήρξε γενικός επιθεωρητής και διευθυντής της Γερμανικής Σχολής Αθηνών έως το 1940. Την ίδια περίοδο ξεκίνησε να αρθρογραφεί στα περιοδικά «Θεολογία»  και «Εκκλησία» της Εκκλησίας της Ελλάδος των οποίων υπήρξε διευθυντής την περίοδο 1968-1982, ενώ ασχολήθηκε και με τα αρχεία της Ιεράς Συνόδου. Το 1938 εξελέγη υφηγητής της Θεολογικής Σχολής Αθηνών, και δίδαξε ως επίκουρος καθηγητής, ενώ το 1942 εξελέγη τακτικός καθηγητής στην έδρα της Γενικής Εκκλησιαστικής Γραμματολογίας στη Θεολογική Σχολή του Αριστοτελείου Πανεπιστημίου Θεσσαλονίκης. Το 1951 επέστρεψε στο Πανεπιστήμιο Αθηνών, αντικαθιστώντας τον Δημήτριο Μπαλάνο στην έδρα της Πατρολογίας και της Ερμηνείας των Πατέρων. Υπήρξε κοσμήτορας στη Θεολογική Σχολή του Πανεπιστημίου της Θεσσαλονίκης, αλλά και σε αυτή του Πανεπιστημίου Αθηνών κατά τα ακαδημαϊκά έτη 1956-1957, 1964-1965 και 1969-1970. Αποχώρησε από το Πανεπιστήμιο Αθηνών το 1970, λόγω συνταξιοδότησης.
Δίδαξε ακόμη, ως επισκέπτης καθηγητής στην Ελληνορθόδοξη Θεολογική Σχολή του Τιμίου Σταυρού στη Βοστώνη των ΗΠΑ, ενώ για δύο χρόνια διετέλεσε γενικός διευθυντής Θρησκευμάτων στο Υπουργείο Παιδείας. Το 1938 εξελέγη μέλος του Φιλολογικού Συλλόγου Παρνασσός και το 1978 τακτικό μέλος της Ακαδημίας Αθηνών, ενώ το 1987 υπήρξε πρόεδρος αυτής.
Απεβίωσε στις 7 Ιουνίου 1990 στην Αθήνα.

Έργο

Εκπροσώπησε την Εκκλησία της Ελλάδος σε αρκετές διεθνείς συνελεύσεις και επιτροπές του Παγκοσμίου Συμβουλίου Εκκλησιών. Στο συγγραφικό του έργο ασχολήθηκε με την κλασική περίοδο της εκκλησιαστικής γραμματολογίας και την περίοδο της αναγέννησης των γραμμάτων στο Βυζάντιο από τον 12ο αιώνα και έπειτα.
Κύπελλο Ελλάδας καλαθοσφαίρισης ανδρών 1996-1997

To Κύπελλο Ελλάδος καλαθοσφαίρισης ανδρών 1996-97 που διοργάνωσε η Ελληνική Ομοσπονδία Καλαθοσφαίρισης ξεκίνησε στις 31 Αυγούστου 1996 με τους αγώνες της πρώτης φάσης και τελείωσε στις 13 Απριλίου 1997 με τον τελικό, ο οποίος έγινε στο Ολυμπιακό Κλειστό Γυμναστήριο, με αντιπάλους τον Ολυμπιακό και τον Απόλλωνα Πατρών. Το κύπελλο Ελλάδος κατέκτησε ο Ολυμπιακός για έκτη φορά στην ιστορία της διοργάνωσης.

Τελική φάση

Η τελική φάση, που διεξήχθη με το σύστημα φάιναλ-φορ, έγινε στο Ολυμπιακό Κλειστό Γυμναστήριο της Αθήνας, στις 12 και 13 Απριλίου 1997.
Τσέρανι

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Εθνική Ελλάδας (κρίκετ ανδρών)

Ιστορία

Η ελληνική ομάδα κρίκετ εμφανίστηκε σε κάθε διοργάνωση του Ευρωπαϊκού Τρόφι από το 1999 έως το 2005, φιλοξενώντας και κερδίζοντας το τουρνουά το 1999. Αυτό της επέτρεψε να μετέχει στη 2η Κατηγορία του Ευρωπαϊκού Πρωταθλήματος το 2000, φτάνοντας στην έκτη θέση. Για άλλη μια φορά μετείχε στο τουρνουά το 2006, αλλά αυτή τη φορά υπήρξε διαμάχη. Αφού κέρδισε και τα τρία παιχνίδια του πρώτου γύρου, φαίνονταν να είναι το φαβορί για το τουρνουά και την άνοδο στην 1η Κατηγορία. Ωστόσο, αποκαλύφθηκε ότι είχαν αγωνιστεί δύο παίκτες που δεν είχαν το δικαίωμα και οι νίκες τους ακυρώθηκαν. Στη συνέχεια, επέλεξαν να μην ταξιδέψουν στην RAF Lossiemouth για να παίξουν με το Ισραήλ στο όγδοο πλέι-οφ, παρά την πλήρη επίγνωση του γεγονότος ότι θα έχαναν το παιχνίδι στα χαρτιά και θα υποβιβάζονταν.
Το Σεπτέμβριο του 2009 η Ελλάδα συμμετείχε στο Ευρωπαϊκό Πρωτάθλημα Κρίκετ του 2009 στην Κέρκυρα. Η εθνική ομάδα κέρδισε τη διοργάνωση με πέντε νίκες στα πέντε παιχνίδια.

Στάδιο

Τα γήπεδα κρίκετ της ομοσπονδίας είναι τρια και βρίσκονται στη Μαρίνα Γουβιών, στην Εσπιανάδα και στη Μεσογγή της Κέρκυρας.
2719 Σουτσού

Φυσικά χαρακτηριστικά

Τα φυσικά χαρακτηριστικά του Σουτσού είναι άγνωστα.
Πασκουάλε Τσικόνια

Η Γέφυρα του Ριάλτο

Το μεγαλύτερο επίτευγμα της βασιλείας του ήταν η ανακατασκευή της Γέφυρας της Βενετίας στο Μεγάλο Κανάλι στην περιοχή του Ριάλτο από ξύλινη σε λίθινη. Η γέφυρα χτίστηκε στη σημερινή της μορφή την περίοδο (1588 - 1591) και είναι η παλιότερη από τις τέσσερις γέφυρες που υπάρχουν σήμερα στο Μεγάλο Κανάλι. Διάσημοι αρχιτέκτονες της εποχής όπως ο Μιχαήλ Άγγελος ήταν υποψήφιοι για την κατασκευή της αλλά τελικά ο Πασκουάλε Τσικόνια την ανέθεσε στον ταπεινό αρχιτέκτονα Αντώνιο ντα Πόντε και τον ανιψιό του Αντόνιο Κοντίν. Μετά τον θάνατο του Πασκουάλε Τσικόνια από πυρετό (1595) μια επιγραφή στην γέφυρα απομνημόνευσε το όνομα του. Μέχρι το 1854 που κατασκευάστηκε η Γέφυρα της Ακαδημίας η Γέφυρα του Ριάλτο ήταν το μοναδικό μέσο για την διάβαση του Μεγάλου Καναλιού με τα πόδια, αποτελούσε ανέκαθεν ζωντανό κοινωνικό κέντρο εξαιτίας των αγορών της περιοχής. Η δόγισσα του ήταν η Λάουρα Μοροζίνι.
Νταμίρ Κάναντι

Προπονητική σταδιοδρομία

Τη σεζόν 2016-17 ήταν ο προπονητής της Ραπίντ Βιέννης.
Στις 1 Ιουλίου 2017, προσλήφθηκε από τον Ατρόμητο, υπογράφοντας διετές συμβόλαιο.
Στις 19 Μαΐου 2019, υπέγραψε διετές συμβόλαιο με τη γερμανική ΦΚ Νυρεμβέργη.

Προσωπική ζωή

Ο γιος του Μάρτσελ Κάναντι είναι ποδοσφαιριστής. Ο Κάναντι είναι σερβικής και κροατικής καταγωγής. Οι γονείς του μετανάστευσαν στην Αυστρία το 1967.
Καλλιάνασσα

Στην ελληνική μυθολογία με το όνομα Καλλιάνασσα είναι γνωστή μία από τις 50 Νηρηίδες, δηλαδή τις θυγατέρες του Νηρέα και της Δωρίδας. Η Καλλιάνασσα είναι μία από τις 32 Νηρηίδες που αναφέρονται στην Ιλιάδα (ραψωδία Σ, στίχος 46), ότι ήρθαν να θρηνήσουν μαζί με τη Θέτιδα από τα βάθη της θάλασσας στην ακτή της Τρωάδας για τον μελλοντικό θάνατο του γιου της Αχιλλέα.
Transformers 4: Εποχή Αφανισμού

Περίληψη

Έχουν περάσει τέσσερα χρόνια από τα γεγονότα της προηγούμενης ταινίας. Όσα Transformers βρίσκονται στην Γη πλέον κρύβονται από τους ανθρώπους, δίοτι οι άνθρωποι πλέον τους καταδιώκουν. Ο Όπτιμους Πραΐμ κρύβεται στο σπίτι ενός ανθρώπου , ονόματι Κεΐντ Γιεΐγκιερ. Όταν ο ίδιος το μάθει αυτό, αυτός θα προσπαθήσει να βοηθήσει τον Όπτιμους Πραίμ να ανακαλύψει την αλήθεια σχετικά με τους λόγους όπου οι άνθρωποι διώκουν τους Transformers  και να αποδώσει την δικαιοσύνη.
Anyone's Daughter

Ηχογράφηση

Την τελευταία εβδομάδα του Σεπτεμβρίου του 1970, οι Deep Purple μπήκαν στα "De Lane Lea Studios" του Λονδίνου για να ξεκινήσουν τις ηχογραφήσεις του διαδόχου του επιτυχημένου "Deep Purple in Rock". Το μόνο κέρδος από αυτήν την πρώτη προσπάθεια ήταν το "Anyone's Daughter", με τον Ρότζερ Γκλόβερ να δηλώνει ότι η σύνθεση του κομματιού πραγματοποιήθηκε ενώ τα μέλη του συγκροτήματος κάθονταν στο στούντιο και ο Ρίτσι Μπλάκμορ ξεκίνησε να παίζει την αρχική μελωδία του τραγουδιού, για να ακολουθήσουν οι υπόλοιποι.

Σύνθεση

Το τραγούδι είναι τελείως διαφορετικό απ' ό,τι είχαν ηχογραφήσει μέχρι τότε οι Deep Purple, αφού είναι ένα κάντρι κομμάτι με αστείους στίχους από τον Ίαν Γκίλαν, για έναν νέο ο οποίος προσπαθεί να παντρευτεί κοπέλα με κληρονομιά, κάτι που τελικά καταφέρνει μετά από διαδοχικές αποτυχημένες προσπάθειες.

Σε συναυλίες των Deep Purple

Το συγκεκριμένο κομμάτι συμπεριλήφθηκε στο set list των ζωντανών τους εμφανίσεων στις 24 και 25 Ιουνίου 1971, μαζί με το "Demon's Eye", αλλά η αντίδραση του κοινού ήταν μέτρια και δεν συνέχισαν να το παίζουν ζωντανά, μέχρι την δεύτερη επανένωση της κλασικής σύνθεσης του συγκροτήματος το 1993, όταν και περιόδευαν για την προώθηση του άλμπουμ "The Battle Rages On".

Σινγκλ κυκλοφορίες

Το "Anyone's Daughter" αποτέλεσε την δεύτερη πλευρά του σινγκλ "Fireball", στην αμερικάνικη έκδοση του. Επίσης, η ζωντανή του εκτέλεση από το "Come Hell or High Water" κυκλοφόρησε σε μορφή CD σινγκλ τον Οκτώβριο του 1994 ως "Anybody's Daughter" μαζί με το "Speed King".

Άλλα συγκροτήματα

Το όνομα Anyone's Daughter χρησιμοποιήθηκε από ένα γερμανικό progressive rock συγκρότημα το οποίο δημιουργήθηκε στην Στουτγάρδη το 1972. Αρχικά, το συγκρότημα έπαιζε διασκευές σε ροκ συγκροτήματα όπως οι Deep Purple και οι Cream. Οι Anyone's Daughter συνεχίζουν μέχρι σήμερα έχοντας κυκλοφορήσει περισσότερα από δέκα άλμπουμ.
Βραβεία Βρετανικής Ακαδημίας Κινηματογράφου 2013

Η 67η απονομή των Βραβείων της Βρετανικής Ακαδημίας Κινηματογράφου, γνωστά κυρίως ως Βραβεία BAFTA, τίμησαν τις καλύτερες ταινίες του 2013 και πραγματοποιήθηκε στις 16 Φεβρουαρίου 2014 στο Royal Opera House του Λονδίνου. Η απονομή μεταδόθηκε ζωντανά από τον τηλεοπτικό σταθμό BBC One και οικοδεσπότης της βραδιάς ήταν για ένατη φορά ο Στίβεν Φράι. Οι υποψηφιότητες ανακοινώθηκαν στις 8 Ιανουαρίου 2014 από τους Λουκ Έβανς και Έλεν ΜακΚρόρι.
Το δις εξαμαρτείν

Υπόθεση

Η Άννα Ραγιά (Νένα Μεντή) είναι διευθύντρια ειδήσεων στο Media Channel, στο οποίο η μητέρα της Γιολάντα (Ντίνα Κώνστα) είναι μέτοχος και του οποίου ο πατέρας της Τίμος ήταν ιδρυτικό μέλος. Η Άννα είναι παντρεμένη επτά χρόνια με τον Γιάννη Σωτηρόπουλο (Χάρης Σώζος), βασικό δημοσιογράφο του καναλιού, ο οποίος την απατά κατά συρροή εν γνώσει της και ο γάμος τους έχει από καιρό αρχίσει να φθίνει.
Χαμηλές τηλεθεάσεις αναγκάζουν τους διευθυντές του καναλιού να προσλάβουν τον γνωστό δημοσιογράφο Πέτρο Αθανασιάδη (Αλέξανδρος Αντωνόπουλος) από ένα αντίπαλο κανάλι, για να αναβαθμίσουν το δελτίο ειδήσεων που παρουσιάζει ο Γιάννης. Αρχικά, η Άννα αντιτίθεται στην πρόσληψη σθεναρά και αναγκάζει τη μητέρα της να επιβάλλει την ακύρωση της πρόσληψής του στο διοικητικό συμβούλιο. Όμως μια μέρα πιάνει τον Γιάννη να φιλιέται με μια γραμματέα και για εκδίκηση και από θυμό της στιγμής πιέζει τη Γιολάντα να προσληφθεί ο Αθανασιάδης, πράγμα που τελικά γίνεται.

Ηθοποιοί

Άννα Ραγιά (Νένα Μεντή): η διευθύντρια ειδήσεων του Media Channel, παντρεμένη και ερωτευμένη με τον άστατο ερωτικά Γιάννη, ερωτεύεται και τον Πέτρο όταν τον γνωρίζει. Η Άννα είναι μια μελαχρινή νόστιμη γυναίκα που ανέχεται τις απιστίες του άνδρα της και δεν του τις ανταποδίδει.
Γιάννης Σωτηρόπουλος (Χάρης Σώζος): ο κεντρικός δημοσιογράφος του καναλιού, σύζυγος επί μια επταετία της Άννας. Όταν εκείνη ερωτευτεί και τον Πέτρο, ο Γιάννης αρχίζει να απομακρύνεται από τις άλλες γυναίκες και να την διεκδικεί αποκλειστικά.
Πέτρος Αθανασιάδης (Αλέξανδρος Αντωνόπουλος): ο βασικός δημοσιογράφος ενός αντίπαλου καναλιού, που προσλαμβάνεται στο Media Channel για να διορθώσει τα νούμερα τηλεθέασης του δελτίου ειδήσεων. Ο Πέτρος είναι διαζευγμένος και είναι κοκέτης, ευγενικός και ρομαντικός.
Γιολάντα Ραγιά (Ντίνα Κώνστα): η πληθωρική και δυναμική μεγαλοαστή μητέρα της Άννας και μέτοχος του καναλιού·
Βαλεντίνη Μπίστικα (Ελένη Καστάνη): η αφελής και τεμπέλα γραμματέας της Άννας Ραγιά. Ευσυγκίνητη και φοβιτσιάρα, αλλά και τρομερά κουτσομπόλα, η Βαλεντίνη είναι η καλύτερη φίλη της Φούλης.
Φούλη Μιτάκη (Υρώ Μανέ): η σοβαρή, ευγενική και ευσυνείδητη γραμματέας και φίλη της Άννας.
Ευγένιος Μούρδαλας (Μιχάλης Ρέππας): δημοσιογράφος στο Media Channel
Πρύτανις ο Κυζικηνός

Με το όνομα Πρύτανις ο Κυζικηνός είναι γνωστός ένας αρχαίος Έλληνας αθλητής στην πυγμαχία, που καταγόταν από την Κύζικο. Ο Πρύτανις έλαβε μέρος στους 98ους αρχαίους Ολυμπιακούς Αγώνες, όπου και δωροδοκήθηκε από τους αντιπάλους του. Τόσο ο Πρύτανις, όσο και αυτοί που τον διέφθειραν με χρήματα τιμωρήθηκαν με χρηματικό πρόστιμο. Με το ποσό αυτό στήθηκαν χάλκινα αγάλματα του Δία που στήθηκαν στην Ολυμπία, οι «Ζάνες», και από τότε αυτό έγινε έθιμο. Στους αγώνες εκείνους αντίπαλος του Πρυτάνεως ήταν ο Εύπωλος ο Θεσσαλός, που διέφθειρε με λεφτά όχι μόνο τον Πρύτανι, αλλά και τον Αγήτορα τον Αρκάδα και τον Φορμίωνα τον Αλικαρνασσέα.
Σύμφωνα με την αρχαία παράδοση, αυτό το περιστατικό ήταν η πρώτη αντικανονική πράξη που έγινε ποτέ σε Ολυμπιακούς Αγώνες.
Αλφόνσος Θ΄ του Λεόν

Βιογραφία

Γεννήθηκε στη Θαμόρα. Ο πάππος του Αλφόνσος Ζ' μοίρασε το βασίλειό του, δίνοντας την Καστίλη στον πρωτότοκο και το Λεόν στον Φερδινάνδο Β', κάτι που έγινε αφορμή αντιπαράθεσης για δύο γενεές. Ο υιός του Φερδινάνδος Γ' θα επανένωνε τα δύο βασίλεια. 
Αν και μοναχοπαίδι, δυσκολεύθηκε να σταθεροποιηθεί στο θρόνο. Το 1188 ο εξάδελφός του Αλφόνσος Η΄ της Καστίλης ζήτησε να τον αναγνωρίσει ο Αλφόνσος Θ' ως επικυρίαρχο, με αντάλλαγμα την αναγνώρισή του ως βασιλιά του Λεόν. Η οικονομική δυσπραγία στην αρχή, τον έκανε να αυξήσει τους φόρους των μη προνομιούχων τάξεων, που όμως οδήγησε σε διαμαρτυρίες και εξεγέρσεις πόλεων. Σε απάντηση, συγκάλεσε στη μονή του Αγ. Ισιδώρου, στο Λεόν, Συνέλευση από ευγενείς, κληρικούς και εκπροσώπους πόλεων· είναι από τα πιο σημαντικά γεγονότα της βασιλείας του και θεωρείται προοίμιο των δημοκρατικών Κοινοβουλίων της Ευρώπης, μια και είναι πριν από αυτό της Αγγλίας το 13ο αι. 
Εκτός από τη σύγκληση της Συνέλευσης και την ίδρυση του Πανεπιστημίου της Σαλαμάνκα, ο Αλφόνσος Θ' είναι γνωστός για τις δυσκολίες που είχε με τον πάπα Σελεστίνο Γ' ένεκα των γάμων του. Πρώτα νυμφεύτηκε την Τερέζα, κόρη του Σάντσο Α΄ της Πορτογαλίας, αδελφού της μητέρας του· έκανε τρία τέκνα, αλλά ο παπικός απεσταλμένος (legate) καρδινάλιος Ισίδωρος κήρυξε το γάμο άκυρο λόγω συγγένειας 4ου βαθμού (ήταν εξαδέλφια). 
Νίκησε τον Αλφόνσο Η' της Καστίλης στη μάχη του Αλάκρος και εισέβαλε στη χώρα του με τη βοήθεια Μουσουλμάνων. Ο πάπας Σελεστίνος Γ', με συνοπτικές διαδικασίες, τον αφόρισε. Για να εδραιώσει την ειρήνη με την Καστίλη, νυμφεύτηκε τη Βερεγγάρια, κόρη του εξαδέλφου του Αλφόνσου Η'. Επειδή είχε 5ου βαθμού συγγένεια με τη νέα σύζυγο, ο πάπας κήρυξε τη συγγένεια αιμομικτική και με αντιπροσώπους του κήρυξε το βασιλιά και το Λεόν υπό απαγόρευση. Αν και το 1198 ο νέος πάπας Ιννοκέντιος Γ' ακύρωσε το γάμο, το ζεύγος έμεινε μαζί ακόμη 6 έτη. Το 1204 που χώρισαν, δεν είχε πια τη συγγένεια εμπόδιο και επιτέθηκε στον Αλφόνσο Η'· με τις συνθήκες όμως των ετών 1205, 1207 και 1209 έχανε κάθε φορά εδάφη. Ο πάπας, για να μη μένει ο λαός χωρίς λειτουργίες και μακριά από τον κλήρο, αναγκάσθηκε να περιορίσει την απαγόρευση στον βασιλιά μόνο. Πάντως ο Αλφόνσος Θ' αδιαφορούσε γι' αυτά και ο κλήρος του τον υποστήριζε.
Άνταμ Γουντ

Σταδιοδρομία

Σπούδασε στο βασιλικό σχολείο (Royal Grammar School) του High Wycombe και αποφοίτησε από το κολέγιο Όριελ της Οξφόρδης το 1977.
Στη διάρκεια της διπλωματικής του καριέρας ανέλαβε ύπατος αρμοστής της Βρετανίας στην Ουγκάντα (2002-05) και στην Κένυα (2005-08). Προτού αποσυρθεί από το διπλωματικό σώμα το 2010, υπήρξε διευθυντής του Γραφείου της Κοινοπολιτείας του τομέα Αφρικής (Africa Director at the Foreign and Commonwealth Office) και διηύθυνε τις βρετανικές πρεσβείες στην Αφρική.
Ο διορισμός του Γουντ ως Αντικυβερνήτη ανακοινώθηκε το Νοέμβριο του 2010 και η ορκωμοσία του έγινε στις 7 Απριλίου 2011.
Τσέρινγκ Τομπγκάι

Βιογραφία

Σπούδασε μηχανολόγος μηχανικός και απέκτησε πτυχίο μπάτσελορ από το πανεπιστήμιο του Πίτσμπουργκ το 1990. Εν συνεχεία πήρε μεταπτυχιακό τίτλο στη Δημόσια Διοίκηση από το πανεπιστήμιο του Χάρβαρντ το 2004. Προτού κατέλθει στον πολιτικό στίβο, εργάστηκε ως δημόσιος υπάλληλος. 
Μεταξύ άλλων, υπηρέτησε ως διευθυντής του υπουργείου Εργασίας από το 2003 ως το 2007.
Μετά τις βουλευτικές εκλογές του 2013, έγινε πρωθυπουργός και στις 30 Ιουλίου 2013 ανέλαβε στο αξίωμα, διαδεχόμενος τον Γίγκμε Τίνλεϊ.
Διαγωγή... μηδέν!

Πλοκή

Με την τελειόφοιτη μαθήτρια επαρχιακού γυμνασίου, την Μπίλιω, είναι ερωτευμένος ο Φώτης. Ένας φιλότιμος και ορεξάτος για δουλειά νέος. Με την όμορφη Μπίλιω είναι ερωτευμένος και ένας καθηγητής της, ο Πλάτων. Τα πράγματα περιπλέκονται πολύ, καθώς, ο Πλάτων της κάνει "καψόνια" στο σχολείο, ώστε να την κρατήσει παραπάνω ώρα στην αίθουσα, κατ' επέκταση και μαζί του, με τη διευθύντρια του σχολείου να κάνει τα στραβά μάτια, λόγω του έρωτα που είχε για τον καθηγητή.
Η παρατεταμένη παραμονή, όμως, αυτών των δυο (μαθήτριας/καθηγητού) στην αίθουσα θα παρεξηγηθεί και θα ξεσηκώσει θύελλα αντιδράσεων στη μικρή κοινωνία του χωριού και, επίσης, θα θολώσει τον Φώτη. Εν τέλει ο Πλάτων θα πάρει μετάθεση, καθώς δεν επιτρέπεται ο καθηγητής να συνάπτει σχέσεις με μια μαθήτρια, και τον αποκηρύσσουν. Ο Πλάτων δεν τα παρατάει. Αργότερα παίρνει την ταυτότητα της αδελφής του, που ήταν κι αυτή καθηγήτρια, και επιστρέφει στο χωριό μεταμφιεσμένος γυναίκα. Δεν αργεί να αποκαλύψει, όμως, την πραγματική του ταυτότητα στην Μπἰλιω, η οποία μέχρι τότε, είχε αναλάβει την ξενάγηση του χωριού στη «νέα καθηγήτρια». Ο Πλάτων είχε σκοπό να την κλέψει, με τη βοήθεια του χαζού επιστάτη του σχολείου, πράγμα που δεν κατάφερε ποτέ.
Στο τέλος η άσχημη και ερωτευμένη διευθύντρια του σχολείου καταλήγει με τον Πλάτωνα και ο διστακτικός πατέρας της Μπίλιως (που δεν ήθελε να δώσει την κόρη του σε φτωχό), δίνει την κόρη του στον τίμιο και εργατικό Φώτη, αφού σημειώθηκε ένα περιστατικό αντρείας από τον Φώτη, που με αυτοθυσία σώζει την Μπίλιω και από πιθανό θάνατο και από τον λωποδύτη καθηγητή, Πλάτωνα, που την είχε απομονώσει σε μια βάρκα στην παραθαλάσσια εκδρομή του σχολείου.